ข่าวดี! มูดี้ส์ฯยันยังไม่ปรับลดอันดับเครดิต KTB-SCB
มูดี้ส์ฯ ยันยังไม่ปรับลดอันดับเครดิต KTB-SCB โดยยังคงอันดับเครดิตทั้งสองธ.ที่ระดับ Baa1 ไม่เปลี่ยนแปลง
1 ต.ค. 2558

มูดี้ส์ อินเวสเตอร์ส เซอร์วิส เปิดเผยข้อมูลกับข่าวหุ้นธุรกิจว่า มูดี้ส์ อินเวสเตอร์ส เซอร์วิส ยืนยันยังคงอันดับเครดิตธนาคารไทยพาณิชย์ จำกัด (มหาชน) หรือ SCB และยังคงอันดับเครดิตธนาคารกรุงไทย จำกัด (มหาชน) หรือ KTB ที่ระดับ Baa1 ไม่เปลี่ยนแปลง
รวมทั้งมูดี้ส์ฯ ยังไม่มีแนวโน้มที่จะปรับลดอันดับเครดิตทั้งสองธนาคารในช่วง 3 เดือนข้างหน้านี้ ทั้งนี้ ทางมูดี้ส์ฯ จะมีการเก็บรวบรวมข้อมูลตัวเลขเพื่อพิจารณาอีกครั้งหนึ่ง
อนึ่ง ก่อนหน้านี้มีกระแสข่าวว่า มูดี้ส์ อินเวสเตอร์ส เซอร์วิส เตรียมปรับลดอันดับเครดิต KTB และ SCB หรืออาจจะมีโอกาสกว่า 50% ที่จะถูกลดอันดับความน่าเชื่อถือในช่วง 6 เดือนนับจากนี้ 
 